Diari Oficial de la Generalitat Valenciana


Sumari del DOGV 3844, del 26-09-2000 (2000/7383)

ORDRE de 12 de setembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, destinat a serveis socials, el dret de propietat que es té sobre l'immoble situat a l'avinguda del Port, número 108, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3844

Data del DOGV
:   26-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7383


Data del document
:   12-09-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * València
    * cultura regional
    * propietat immobiliària

ORDRE de 12 de setembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, destinat a serveis socials, el dret de propietat que es té sobre l'immoble situat a l'avinguda del Port, número 108, de València. [2000/A7383]
  
Mitjançant una escriptura pública de cessió gratuïta i acceptació atorgada davant del notari de València Gonzalo Díaz Granda el dia 13 de gener de 1998, la Generalitat Valenciana va adquirir el dret de propietat sobre l'immoble situat en l'avinguda del Port, número 108, de València, que consta en l'Inventari General de Béns i Drets de la Generalitat Valenciana amb el codi A02/46/250/0127 amb la qualificació de bé patrimonial.
  
Aquesta qualificació s'esdevé de la desafectació de l'immoble dels fins de la Conselleria de Benestar Social efectuada mitjançant l'Ordre de la Conselleria d'Economia i Hisenda de data 21 de gener de 1999.
  
La desafectació fou conseqüència de la sol·licitud d'adscripció de l'immoble al Consorci Valencià de Serveis Socials, la qual cosa, d'acord amb el que disposa l'article 45 de la Llei 31/1986, de 24 d'octubre, de Patrimoni de la Generalitat Valenciana, requeria la qualificació del bé com a patrimonial.
  
La desafectació esmentada, i en conseqüència la posterior adscripció de l'immoble al Convaser, deixà de tenir objecte com a conseqüència de la disposició addicional dotzena de la Llei 9/1999, de 30 de desembre, de mesures fiscals, de gestió administrativa i financera i d'organització de la Generalitat Valenciana, la qual estableix que «durant el present exercici pressupostari s'iniciarà el procés per a la integració dels Convaser de València, Castelló i Elx en l'estructura funcional de la Conselleria de Benestar Social».
  
Com a conseqüència d'això, la Conselleria de Benestar Social pretén autoritzar al Convaser l'ocupació d'immobles que té afectats a fins de serveis socials la qual cosa requereix la seua qualificació com de domini públic de la Generalitat Valenciana, i per a això ha sol·licitat, d'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, que es procedisca a l'adscripció de l'immoble situat en l'avinguda del Port, número 108, de València.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, destinat a serveis socials, el dret de propietat que es té sobre l'immoble situat en l'avinguda del Port, número 108, de València, que consta en l'Inventari General de Béns i Drets de la Generalitat Valenciana amb el número A02/46/250/0127.
  
Segon
  
L'immoble esmentat queda integrat en el domini públic de la Generalitat Valenciana i corresponen a la Conselleria de Benestar Social les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 12 de setembre de 2000
  
El conseller d'Economia, Hisenda i Ocupació,